Всяка година на 28 юли Световна здравна организация отбелязва Световния ден за борба с хепатита.

Тазгодишното мото на Световната здравна организация е: **„Време е за действие“.**

С него за пореден път се поставя акцент върху неотложността на действията и усилията, необходими за премахване на хепатита като заплаха за общественото здраве до 2030 г.

Всяка минута 2 души умират от чернодробни заболявания, свързано с хепатит, за което е необходимо да се повиши осведомеността на обществото за риска от заболяване и свързаните с него чернодробни усложнения и рак.

В тази връзка, на 29 юли от 9.00 до 13.00 часа РЗИ-Враца съвместно с Община Враца организира безплатни изследвания за хепатит Б, С и ХИВ на желаещи лица. Кампанията ще се проведе в медицински шатри, разположени пред магазин ,,Лили‘‘ (старото кино).